**Kulttuurpalhâšume Kompassiruusu 2023 mieđettuvvoo siärván Suoma Sámi Nuorat – Suomâ säminuorah rs pargoost nuorâ sämmilij kulttuuridentiteet já kielâ pyerrin**

18.4.2023 tme 8:30 | Kävppiräđiolmooš Otto A. Malm skeŋkkâruttârááju (OAM)

**Suoma Sámi Nuorat – Suomâ Säminuorah rs pargoost uážžu Otto A. Malm skeŋkkâruttârááju mieđettem kulttuurpalhâšume Kompassiruusu 2023 nuorâ sämmilij kulttuuridentiteet já kielâ pyerrin.**

Suomâ säminuorah rs lii ive 1991 vuáđudum servi, mii tuáimá väldikodálávt nuorâ sämmilij kulttuuridentiteet já kielâ tuárjum oovdân. Servi kocá nuorâ sämmilij vuoigâdvuođâid vuáđulaavâ tähidem sämmilij kielâlijd já kulttuurlij vuoigâdvuođâi olášuttem tiet.

Majemui iivij, ko sämmilij vuoigâdvuođah láá lamaš almolâšvuođâst eereeb iärrás náguttâllum sämitiggelaavâ uđâsmittem mield, servi lii aktiivlávt ovdedâm lahâuđâsmittem, mast algâaalmug sämmilij kulttuurautonomia kunnijâttuuččij. Seervist lii lamaš tehálâš sajadâh nuorâi toorjân ääigist kuás maŋgâ nuorâ sämmilâš lii vaarâst monâttiđ kielâs já kulttuurlii identiteetis.

**Jieijâs kielâst já kulttuurist kalga pyehtiđ tubdâđ ilo já čiävláávuođâ**

– Kompassiruusu-palhâšuumijn Otto A. Malm skeŋkkâruttârááju haalijd čäittiđ jieijâs áárvustanneem já torjuu Suomâ säminuorah rs:n. Mij tuáivup, ete servi puáhtá havâidiskuin, ohtâsij toimâidiskuin já peggimáinis nanosmittiđ sämikielâi sajaduv, vâi nuorâ sämmiliih pyehtih tubdâđ ilo já čiävláávuođâ jieijâs kielâst já kulttuurist, iätá professor Mirjam Kalland, kii tuáimá Kävppiräđiolmooš Otto A. Malm skeŋkkâruttârááju stiivrâ saavâjođetteijen.

Kulttuurpalhâšume Kompassiruusu mieđettuvvoo ulmui, siärván tâi viärmádâhân, mii lii merhâšittee vuovvijn ovdedâm aalmugčuovviittâs, aaleeb máttááttâs, tutkâmuš tâi almolii pyere. Palhâšume lii 30 000 eurod.

Kompassiruusu mieđettuvvoo jyehi nube ive Otto peeivi (17.4.) já tot lii taan räi mieđettum vittii. Ive 2021 palhâšume mieđettui doosent Anna Hielm-Björkmanân suu innovativlii koronapeenuvtutkâmušâst.

**Lasetiäđui adeleijeeh:**

* **Máren-Elle Länsman**, Suomâ säminuorah rs, stiivrâ värisaavâjođetteijee

+358 40 7453512, suomasaminuorat@gmail.com  / [www.ssn.fi](http://www.ssn.fi/)

**Lasetiäđuh ruttâráájust:** Kävppiräđiolmooš Otto A. Malm skeŋkkâruttârááju vuáđudui ive 1898. Ruttârááju motton lii “mielulmui hiättun já siärváduv pyereedmin”. [www.ottomalm.fi](http://www.ottomalm.fi/)